kardosdrur/scandi-wiki huggingface dataset:
Spansk navnebrug

Spansk navnebrug beskriver den traditionelle måde at navngive børn på i Spanien. Navnet består sædvanligvis et fornavn som kan et enkelt eller sammensat navn, efterfulgt af to efternavne. Historisk var det første efternavn farens første efternavn, og det andet efternavn var morens første efternavn. Fra år 2000 var det muligt for forældrene at anmode en dommer om at få deres børn navngivet med morens efternavn som barnets første efternavn. Og fra 30. juni 2017 blev der fuld ligestilling idet der ikke længere er nogen lovgivningsmæssig præference for hvilket af forældrenes første efternavne som skal være det første. Men efter 11 måneder med den nye ordning fik kun 0,5 % af navngivne børn i Spanien morens efternavn som deres første efternavn, mens det store flertal brugte den traditionelle rækkefølge af navnene.

Ofte vil man i dagligdagen kun bruge et fornavn og det første efternavn (f.eks. "Miguel de Unamuno" for Miguel de Unamuno y Jugo)), mens det fulde navn kun bruges ved formelle lejligheder. Nogle gange bruges begge efternavne konsekvent, især hvis det første efternavn er et hyppigt forekommende navn (f.eks. Federico García Lorca, Pablo Ruiz Picasso eller José Luis Rodríguez Zapatero). I disse tilfælde er det endda almindeligt  kun at bruge det andet efternavn som i "Lorca", "Piccaso" eller "Zapatero". Dette påvirker ikke alfabetiseringen. Omtale af digteren "Lorca" skal i Spanien altid alfabetiseres under "García Lorca" og ikke "Lorca".

Referencer 

Navne
Navnebrug
Arthur Bailey

Arthur B. Bailey var en canadisk roer som deltog i de olympiske lege 1904 i St. Louis.

Bailey vandt en sølvmedalje i roning under OL 1904 i St. Louis. Han var med på den canadiske otteren som kom på en andenplads efter den amerikanske Båd fra Vesper Boat Club, Philadelphia.

Roerne på Argonaut Rowing Club, Toronto som repræsenterede Canada var Arthur Bailey, William Rice, George Reiffenstein, Phil Boyd, George Strange, William Wadsworth, Donald MacKenzie, Joseph Wright og Thomas Loudon som var styrmand. Der var kun to hold som deltog i denne klasse og finalen blev afholdt den 30. juli 1904.

Eksterne henvisninger 

Roere fra Canada
William Rice

William Rice (født i 1881) var en canadisk roer som deltog i de olympiske lege 1904 i St. Louis.

Rice vandt en sølvmedalje i roning under OL 1904 i St. Louis. Han var med på den canadiske otter som kom på en andenplads efter den amerikanske Båd fra Vesper Boat Club, Philadelphia.

Roerne fra Argonaut Rowing Club, Toronto som repræsenterede Canada var Arthur Bailey, William Rice, George Reiffenstein, Phil Boyd, George Strange, William Wadsworth, Donald MacKenzie, Joseph Wright og Thomas Loudon som var styrmand. Der var kun to hold som deltog i denne klasse og finalen blev afholdt den 30. juli 1904.

Eksterne henvisninger 
 http://www.sports-reference.com/olympics/athletes/ri/colonel-rice-1.html 

Roere fra Canada
Gordon Balfour

Gordon Bruce Balfour (25. december 1882 i Toronto - 31. juli 1949 smst) var en canadisk roer som deltog i de olympiske lege 1908 i London.

Balfour vandt to bronzemedaljer i roning under Sommer-OL 1908 i London. Han var med på den canadiske otter som besejrede en norsk otter i kvartfinalen men som tabte i semifinalen til en britisk båd som senere vandt finalen. Han kom også på en tredjeplads i firere uden styrmand sammen med Becher Gale, Charles Riddy, Geoffrey Taylor.

Eksterne henvisninger 
 http://www.sports-reference.com/olympics/athletes/ba/gordon-balfour-1.html 

Roere fra Canada
Personer fra Toronto
Letlands Folkeråd

Letlands Folkeråd () var et midlertidigt råd, som erklærede Republikken Letlands uafhængighed i 1918, og derefter agerede som midlertidigt parlament indtil den konstituerende forsamling valgtes.

Letlands Folkeråd dannedes den 17. november 1918 som resultat af en sammenlutning af to lettiske organisationers råd – det midlertidige lettiske nationalråd ( eller LPNP) og den demokratiske blok (). Oprindeligt havde folkerådet 40 medlemmer, der repræsenterede alle de større lettiske organisationer, undtaget dog den yderste højrefløj og den yderste venstrefløj (kommunisterne). Folkerådet udvidedes senere til 245 medlemmer.

Den 18. november 1918 erklærede Letlands Folkeråd Republikken Letlands uafhængighed. Det havde  Jānis Čakste som formand og  Kārlis Ulmanis som premierminister. Folkerådet agerede som et midlertidigt parlament indtil den 1. maj 1920, hvor den konstituerende forsamling valgtes.

Eksterne henvisninger 
Letlands Folkeråd  

Folkeråd
Arthur Bell

Arthur Armstrong Bell (20. februar 1899 – 23. februar 1963) var en canadisk roer som deltog i de olympiske lege 1924 i Paris.

Bell vandt en sølvmedalje i roning under OL 1924 i Paris. Han var med på den canadiske otteren som kom på en andenplads efter USA. Deltagerne på den canadiske otteren bestod af Bell, Robert Hunter, William Langford, Harold Little, John Smith, Warren Snyder, Norman Taylor, William Wallace og Ivor Campbell som var styrmand.

Eksterne henvisninger 
 http://www.sports-reference.com/olympics/athletes/be/arthur-bell-1.html 

Roere fra Canada
Personer fra Toronto
Nils Torp

Nils Torp (født 20. februar 1953 i Aalborg) er en dansk sangskriver og musiker. Var i 1980-85 med i Kliché. Startede sammen med sangerinden Sofie Bonde gruppen Souvenirs i 1993.

Nils Torp har lavet forskellig musik til tv og teater og turnerede i et par år med Cirkus Charlie. Han har gennem hele sin karriere sideløbende beskæftiget sig med folkemusikken fra Himmerland. Og med kammermusik. 

Nils Torp spiller cello i Rebild Rokokotrio (Tine Lilholt, fløjte og Klaus Pindstrup, violin).

Nils Torp har rejst i bl.a. Indien, Grønland samt Shetlandsøerne. Han er gift med sangerinden Sofie Bonde. Sammen har de 2 børn.

Souvenirs har spillet mange tusinde livekoncerter - alle steder - inkl. Roskilde Festival, Musikhuset i Aarhus, Søndersø Kirke og Rostved Forsamlingshus.

Klichés album Supertanker (1980) er optaget i Kulturkanonen og har modtaget Pionerprisen ved Årets Steppeulv. Souvenirs har modtaget prisen for "Årets Danske Hit" (1997) og "Årets Dansktop Udgivelse" (2005) ved Danish Music Awards og Nils Torp har modtaget DJBFA's hæderspris.

Diskografi 
Med Vindharpen
Rejsen til Yenan (1975

Med Kliche
OK OK Boys (1982)

Med Nils Torp
Dameben (1986)

Med Voss / Torp
Den store Lysfest (1987)

Med Voss / Torp / Brill
Dobbelt Plus (1984)

Med Souvenirs
Souvenirs (1994)
Sommerfugl (1996)
Villa Danmark (1998)
De bedste Souvenirs (2000)
Ude på landet (2001)
Cirkus (2004)
Rækkehuse på Mars (2008)
Hinterland (2010)
Tangopartner (2016)

Eksterne henvisninger 
 
 

Musikere fra Danmark
Kliché
Danderyds kommun

Danderyd kommun ligger i det svenske län Stockholms län i landskapet Uppland. Kommunens administrationscenter ligger i Djursholm. Danderyd regnes for Sveriges rigeste kommune.
I kommunen ligger øen Tranholmen, der er en ø i fjorden Lilla Värtan i Stockholms skærgård, hvor også Edsviken kan nævnes. En del af kommunens administration har hjemme på hovedbygningen på godset Djursholm.

Byer 
Danderyd kommune har tre byer.
(indbyggere per 31. december 2005.)

 *Den del af Stockholm som ligger i Danderyd kommune. Byen Stockholm ligger også i følgende kommuner; Järfälla, Botkyrka, Haninge, Tyresö, Huddinge, Sollentuna, Solna, Stockholm, Nacka og Sundbyberg kommuner.
 ** Den del af Täby som ligger i Danderyd kommun. Täby har også areal også i Täby kommun og Sollentuna kommun.

Galleri

Se også 
 Djursholm
 Stocksund
 Stora Värtan

Kommuner i Stockholms län
Forstæder til Stockholm
Malene Qvist

Malene Qvist (født 28. marts 1983 i København) er en dansk sangerinde og tv-vært. Hun er bedst kendt som en tredjedel af popgruppen Sukkerchok, der hittede med Paradise Hotel-titelsangen "Hvor som helst - når som helst" i 2009. I 2013 synger Malene Qvist titelsangen "Dynamite" til niende sæson af Paradise Hotel. 

Som tv-vært har hun lavet julekalender med børnebogsfiguren Rasmus Klump.

Diskografi

Album 
 Hvor som helst - når som helst (2009)
 De 1000 drømmes nat (2010)

Singler 
 "De 1000 drømmes nat" (2010)
 "Besat" (2009)
 "Tænder mig" (2011)

Kilder

Eksterne henvisninger 
 Myspaceprofil

Sangere fra Danmark
Sukkerchok
Personer fra København
Tower Hill Station

Tower Hill Station er en London Underground-station på Tower Hill i bydelen Tower Hamlets.

Stationen er i takstzone 1 og nær Tower of London. Stationens indgang er placeret få meter fra et af de største bevarede segmenter af den romerske mur, der tidligere omgav det, der nu er City of London.

Den er på Circle line mellem Monument og Aldgate, og på District line mellem Monument og Aldgate East. Den er få meter fra Tower Gateway DLR-station og Fenchurch Street fjerntogsstation. Stationen gennemgik en meget forsinket renovering, der var fuldendt i 2008.

Den blev bygget på grunden for den tidligere Tower of London Station, der blev lukket tidligt i The Undergrounds historie. Den erstattede en station med samme navn, men tidligere kaldet Mark Lane Station, der var længere mod vest.

Denne station har tre perronspor, hvoraf et spor er for tog, der vender på Tower Hill.

Transportforbindelser 
London buslinje 15, 42, 78, RV1 og natlinje N15.

Betjening udenfor myldretiden 
Det typiske betjeningsmønster udenfor myldretiden er:

 District line
 12 tog pr. time til Upminster
 6 tog pr. time til Ealing Broadway
 6 tog pr. time til Richmond
 6 tog pr. time til Wimbledon
 Circle line
 6 tog pr. time via Aldgate
 6 tog pr. time via Embankment

Galleri

Referencer 

Circle line-stationer
District line-stationer
Tower Hamlets
Portage (Wisconsin)

Portage er en amerikansk by og admistrativt centrum i det amerikanske county Columbia County, i staten Wisconsin. I 2000 havde byen et indbyggertal på .

Ekstern henvisning 
 Portages hjemmeside (engelsk) 

Byer i Wisconsin
Clarence Clemons

Clarence Anicholas Clemons, Jr. (11. januar 1942 – 18. juni 2011), også kendt som The Big Man, var en amerikansk musiker og skuespiller. Fra 1972 til sin død var han prominent medlem af Bruce Springsteens E Street Band, hvor han spillede saxofon. Han udgav adskillige soloalbum og i 1985 fik han et hit med singlen "You're a Friend of Mine", en duet med Jackson Browne. Som gæstemusiker optræder han også på Aretha Franklins klassiker "Freeway of Love" og på Twisted Sisters "Be Chrool to Your Scuel", ligesom han har optrådt live med The Grateful Dead og Ringo Starr & His All-Starr Band. Som skuespiller har Clemons medvirket i flere film, herunder New York, New York og Bill & Ted's Excellent Adventure. Han har også haft gæsteoptrædener i adskillige tv-serier, herunder Diff'rent Strokes, Nash Bridges, The Simpsons og The Wire. Sammen med tv-serie forfatteren og vennen Don Reo udgav han sin selvbiografi, Big Man: Real Life & Tall Tales, i 2009. Clemons blev ramt af et slagtilfælde den 12. juni 2011, og døde som følge af dets komplikationer den 18. juni.

Kilder

Eksterne henvisninger 
 
 

Saxofonister fra USA
Musikere fra USA
Afroamerikanere
E Street Band-medlemmer
Personer fra Virginia
Archibald Black

Archibald Archie C. Black (17. maj 1883 i Ontario – 14. maj 1956 i Vancouver) var en canadisk roer som deltog i de olympiske lege 1924 i Paris.

Black vandt en sølvmedalje i roning under OL 1924 i Paris. Han var med på den canadiske fire uden styrmand som kom på en andenplads efter Storbritannien. Deltagerne på den canadiske fire var Black, Colin Finlayson, George MacKay og William Wood.

Eksterne henvisninger 
 http://www.sports-reference.com/olympics/athletes/bl/archie-black-1.html 

Roere fra Canada
Buick

Buick er et amerikansk luksus-bilmærke fra General Motors. Buick-modeller sælges i USA, Canada, Mexico, Kina, Taiwan og Israel. Kina er det største marked.

Buick blev grundlagt i 1899 som Buick Auto-Vim and Power Company, men først den 19. maj 1903 blev Buick Motor Company oprettet. Den første bil var klar til salg i
1904. Buick regnes for at være det ældste bilmærke i USA, der fortsat producerer biler.

General Motors (GM) og Buick hænger uløseligt sammen. Den 16. september 1908 blev General Motors etableret som et holdingselskab for Buick. I 1909 blev Cadillac, Elmore, Oakland, Reliance Motor Truck Company og Rapid Motor Vehicle Company, som var forløberen til GMC Truck, indlemmet i GM.

Referencer

Eksterne henvisninger 

 Buicks hjemmeside

Bilmærker
Etableret i 1903
General Motors
Virksomheder i Detroit
Bilproducenter fra USA
Bornholm (skib fra 1774)

Fregatten Bornholm blev bygget i 1774 på Nyholm.

Skibet blev ombygget i 1790 og i 1797 sløjfet til pram. I 1809 blev det indrettet som kvarter og kogeanstalt for roflotillens mandskab i København.

Længde: 130'4", bredde: 35', dybde agt: 14'9" og dybde for: 13'9"

Skibet blev i 1814 ophugget.

Fregatter fra Danmark
1774
Rylen (skib fra 1948)

Rylen er et skib der ejes af Hjejleselskabet. Den sejler på Silkeborgsøerne.

Historien 
Den blev bygget på Aarhus Stålskibsværft og leveret 11. juni 1948.

Ejes af 
 Hjejleselskabet (A/S Hjejlen), Silkeborg, Danmark (10. oktober, 1948 – 1972)
 Hjejlen Aps, Danmark (1972 – 2011 ) 
 Hjejlen A/S, Danmark (2011 -

Teknisk information 

 Registeringsnummer: FTJ 2344, 
 Kontrol nr. P.775
 HK: 130
 Hastighed: 8 knob (Max tilladt på Silkeborgsøerne)
 Værft: Aarhus Stålskibsværft
 Længde: 18.80 m, bredde: 4.05 m, dybde: 1.05 m
 BRT:18.40, NRT:16.30 
 Maskineri: 1 stk.6 cyl. Iveco dieselmotor på 130 hk. (2015)
 Max. antal personer: 100

Kilde 
 wikisilkeborg.dk 
 faergelejet.dk
 Billede 

Skibe fra Danmark
1948
Silkeborg
Passagerskibe
Arnholt Sø

Arnholt Sø, Arnskov Sø (dansk) eller Arenholzer See (tysk) er en sø beliggende nord for Slesvig by i det centrale Sydslesvig. Administrativt hører søen under Lyrskov kommune i Slesvig-Flensborg kreds i den nordtyske delstat Slesvig-Holsten. Nord for søen ligger den navngivende landsby Arnholt el. Arnskov (Arenholz) og vest for søen Lyrskov (Lürschau). Søen omtaltes tidligere også som Lyrskov Sø. Den nordvestlige inddæmmede del af søen hed forhen Gaarsø (også Gårdsø), men er nu udtørret og forvandlet til enge. Forleddet er subst. glda. garth (≈gård), måske i betydningen fiskegård.

Søens areal er på 82 hektar. Dens største dybde er 15 meter. Søen har tilløb af Buksø Bæk og afløb via Arnsbæk (også Sølvested Å), som munder syd for Treja ud i Trenen. To mindre søer, Rørsø (Reethsee) og Buksø (også Bøgsø, ty. Bocksee), ligger hen imod chauseen til Flensborg. 

Udmiddelbart vest for søen forløber motorvejen A7 mellem Slesvig by og Flensborg. Også Hærvejen gik forbi søen.

Eksterne henvisninger

Noter 

Søer i Sydslesvig
Søndersø (Angel)

Søndersø (dansk), Søndensø (ældre dansk) eller Südensee (tysk) er en ustratificeret, kalkrig sø beliggende på halvøen Angel i Sydslesvig i det nordlige Tyskland. Søen er beliggende nord for landsbyen ved samme navn. Nord for søen ligger sognebyen Sørup med Gammelbygaard. Administrativt hører søen under Sørup Kommune i Slesvig-Flensborg kreds i delstaten Slesvig-Holsten. Søens navn er den oprindelige betegnelse for landsbyen, dets anvendelse som sønavn er sekundær. Navnets første led er glda. sunnan (syd for). Navnet forklares altså ved landsbyens beliggenhed syd for søen. Søen selv hed tidligere kun Sø (dialektal æ Sjø) eller også Sørup Sø (1566).

Den 63,4 hektar store og op til 3,6 meter dybe sø har tilløb af den fra Løstrup og Mølmark kommende Vinbæk (også Løstrupå, Løstrup bæk) og har udløb i Søndersø Å, hvilken udmunder derefter i Bondeåen, en biflod til Trenen. Søndersøen regnes til en gruppe af søer i det nordlige Angel, som opstod som glaciale afløbsstrømme under Weichsel-istiden. Til denne gruppe regnes også Havetoft Sø, Sankelmark Sø, Træsø og Venerød Sø.

Hvert år i juni måned fejres der Sankthans med bål (på tysk Johannisfeuer) ved Søndersøen.

Eksterne henvisninger

Noter 

Søer i Slesvig-Holsten
Angel
Alsbach-Hähnlein

Alsbach-Hähnlein er en kommune i Kreis Darmstadt-Dieburg i den tyske delstat Hessen. Den har partnerbyerne:
 Crinitzberg, Tyskland siden 1991
 Diósd, Ungarn siden 1989

Kommunalvalg 2011
Debbie Harry

Deborah Ann "Debbie" Harry (født Angela Trimble; 1. juli 1945 i Miami, Florida) er en amerikansk sangerinde, sangskriver og skuespiller. Debbie Harry er bedst kendt for at være forsanger i new wave bandet Blondie. Hun har også haft succes som solo-kunstner, og i midten af 1990'erne optrådte hun som en del af bandet The Jazz Passengers. Hun har som skuespiller medvirket i mere end tredive filmroller og mange tv-optrædener.

De tidlige år 

Debbie Harry’s karriere startede i slutningen af 1960erne som korsanger i folkrock-gruppen The Wind in the Willows  som udgav et album på Capitol Records i 1968. Opfølgeren hertil blev indspillet, men aldrig udgivet og optagelserne herfra betragtes som forsvundne.
I 1974 blev Harry medlem af the Stilettoes sammen med Elda Gentile og Amanda Jones. Hendes kæreste, senere guitarist i Blondie, Chris Stein blev medlem kort tid efter.

Efter the Stilettoes, dannede Harry og Stein Angel and the Snake sammen med Tish Bellomo og Snooky Bellomo, og kort derefter Blondie.

Referencer

Eksterne henvisninger 

 
 
 

Sangere fra USA
Skuespillere fra USA
Flintholm (Slien)

Flintholm er en holm i Slien. Øen er beliggende cirka 450 meter vest for Masholm ved udmundingen af Vormshoved Nor (på tysk Wormshöfter Noor) i Slien. Afstanden til fjordens bred ved Rabøl er 190 meter. Arealet er på omkring 76 m². Øen er vegetationsløs og kan betegnes som sandbanke.

Eksterne links 
 Sliens øverden  

Slien
Sydslesvig
Øer i Tyskland
Øer i Østersøen
Narcisse Girard

Narcisse Girard (28. januar 1797 i Nantes – 16. januar 1860) var en fransk violinist, dirigent og komponist.

Girard var elev af Pierre Baillot (violin, vandt førsteprisen i 1820) og Anton Reicha (kontrapunkt) på Conservatoire de Paris. Efter at have færdiggjort sine studier tog han til Italien i et år for øvelse.

Den 30. oktober 1849 dirigerede Girard Mozarts Requiem som del af begravelsesceremonien for Frédéric Chopin.

Fra 18. oktober 1848 til 17. januar 1860 var Girard dirigent for Orchestre de la Société des Concerts du Conservatoire og ledte dem til over 100 koncerter. Girard dirigerede den første opførelse af Harold en Italie af Hector Berlioz i Salle du Conservatoire den 23. november 1834 med Chrétien Urhan (viola).

Girard var professor i violin Conservatoire de Paris, hvor hans elever inkluderer Jules Danbé, Charles Lamoureux og Édouard Colonne.

Til hans kompositioner hører en ouverture Antigone og korte sceneværker Les deux voleurs og Les dix.

Girard kollapsede, mens han dirigerede slutningen af tredje akt af Les Huguenots ved Opéra. Han er begravet i Cimetière du Père-Lachaise.

Referencer 

Dirigenter fra Frankrig
Komponister fra Frankrig
Violinister fra Frankrig
Omkomne på scenen
Édouard Deldevez

Édouard-Marie-Ernest Deldevez (født 31. maj 1817, død 6. november 1897) var en fransk violinist, dirigent, komponist og musikpædagog. Han er i visse betegnelser fejlagtigt blevet anført under navnet Ernest eller Ernst Deldevez. Navnene Edmé og Émile er også set brugt.

Biografi 
Édouard Deldevez blev født og døde i Paris. Han vandt mange priser som violinist. Han blev del af en gruppe af musikere, der fokuserede på François Sudre (1787 – 1864) og forsøgte at udvikle en form for transmitteringsprog gennem musik. Sudre trænede Deldevez og Charles Lasonneur i at spille og fortolke hans alfabet. En given tone repræsenterede et ord eller et bogstav i alfabetet. Trioen turnerede i Frankrig og besvarede publikums spørgsmål ved brug af Sudres violin.

I 1867 publiserede Deldevez "Notation de la musique classique." Han skrev mange andre bøger og blev tildelt Æreslegionen i 1874.

Fra 1872-1885 var Deldevez chefdirigent for Orchestre de la Société des Concerts du Conservatoire.

I dag er Deldevez bedst kendt for at have skrevet balletten Paquita (1846).

Eksterne henvisninger 
 Société des concerts du Conservatoire

Referencer 

Romantikkens komponister
Komponister fra Frankrig
Dirigenter fra Frankrig
Violinister fra Frankrig
Balletkomponister
Musikpædagoger
Destroyere i Arleigh Burke-klassen

Dette er en oversigt over alle destroyerne i Arleigh Burke-klassen. I er der blevet bygget 66 enheder samt et yderligere antal under konstruktion og bestilt. Klassen er indtil videre bygget i tre versioner omtalt som Flight I, II og IIA hvor der er en del tekniske og kosmetiske forskelle mellem de forskellige versioner. En fjerde version, Flight III, er også bestilt.

Afledte designs 
Klassen benyttes udelukkende af United States Navy, men en del udenlandske destroyer- og fregatdesigns er dog blevet afledt af klassen:

 Kongō-klassen
 Atago-klassen
 Fridtjof Nansen-klassen
 Kong Sejong den store-klassen
 Álvaro de Bazán-klassen

Skibslisten

Noter 

Krigsskibe fra USA
Destroyere
Bornholm (skib fra 1748)

Fregatten Bornholm blev bygget i 1748 på Gammelholm.

Skibet blev søsat på 15. oktober 1748. I 1761 og 1764 blev Bornholm ombygget. I 1773 blev skibet taget ud af farten.

Længde: 130', bredde: 34', dybde agt: 17' og dybde for: 15'

Skibet sejlede med 332 mands besætningen. Den havde 20 kanoner på 12 pund og 20 kanoner på 8 pund.

Fra 1751 til 1754 var skibet i Ostindien. I 1753 døde kaptajn G. Siverts her. Han blev erstattet af W.O. Willars.

I 1756 ledte han et eskadre i dansk-svensk samarbejde.

Skibet blev i 1773 ophugget.

Kilde 
 orlogsmuseet.dk

Fregatter fra Danmark
1748
André Messager

André Charles Prosper Messager (30. december 1853 i Montluçon – 24. februar 1929 i Paris) var en fransk komponist, organist, pianist, dirigent og administrator. Hans sceneværker inkluderer balletter og 30 opéra comiquer og operetter, blandt hvilke Véronique havde varende succes og Les p'tites Michu samt Monsieur Beaucaire også oplevede international succes.

På trods af økonomiske hindringer forfulgte Messager sit ønske om at studere klaver og komposition. Blandt hans lærere var Camille Saint-Saëns og Gabriel Fauré. Han blev en fremtrædende figur i Londons musikliv såvel som i Paris, både som dirigent og komponist. De fleste af hans parisiske værker blev produceret i London, hvor flere af dem kørte længe og havde talrige genopførelser, og han skrev to operatværker på engelsk. Han var den eneste franske komponist, der skrev en original Savoyopera. Mod slutningen af hans karriere komponerede han musikkomedier til Sacha Guitry og Yvonne Printemps.

Som dirigent havde Messager prominente stillinger i Paris og London, det værende i Opéra-Comique, Pariseroperaen, Orchestre de la Société des Concerts du Conservatoire og i Royal Opera House, Covent Garden. Selvom han som komponist hovedsageligt er kendt for sine lette værker, præsenterede han som dirigent en bred vifte af operaer, fra Mozart til Richard Strauss, og han fik et godt ry som dirigent af Wagner. I Paris dirigerede han verdenspremieren på Debussys Pelléas et Mélisande, Massenets Grisélidis og Charpentiers Louise. På Covent Garden gav han premierer på operaer af Saint-Saëns og Massenet.

Eksterne henvisninger 
 

 Messagers profil
 Liste over sceneværker af Messager
 Société des concerts du Conservatoire 
 Tbilisi Opera og Ballet 
 

Balletkomponister
Riddere af Æreslegionen
Organister fra Frankrig
Dirigenter fra Frankrig
Operakomponister fra Frankrig
Romantikkens komponister